RETTENS BEMÆRKNINGER

INDLEDNING

1. Denne årsberetning præsenterer vores revision vedrørende 8., 9., 10. og 11. Europæiske Udviklingsfond (EUF). Tekstboks 1 giver en oversigt over aktiviteterne og udgifterne på dette område i 2016.

Tekstboks 1 — De europæiske udviklingsfonde — finansiel oversigt 2016 Tabel 1 — De europæiske udviklingsfonde — Centrale oplysninger 2016 (millioner euro) Operationelle betalinger i alt (projekter) 2 676 Operationelle betalinger i alt (budgetstøtte) 644 Administrative betalinger i alt (42) 96 Betalinger i alt 3 416 – forskud og EUF’s bidrag til EU-trustfonde 2 057 + afregninger af forskud og EU-trustfonde 1 477 Revideret population 2 836 Specifikke forpligtelser i alt (43) 4 234 Samlede forpligtelser i alt (43) 6 491

RETTENS BEMÆRKNINGER

Kort beskrivelse af de europæiske udviklingsfonde

2. EUF, som blev oprettet i 1959, er det vigtigste af de instrumenter, Den Europæiske Union anvender til levering af bistand til udviklingssamarbejde med staterne i Afrika, Vestindien og Stillehavet (AVS-staterne) og de oversøiske lande og territorier (OLT). Den partnerskabsaftale, der blev underskrevet i Cotonou den 23. juni 2000 for en periode på 20 år (»Cotonouaftalen«), er den nuværende ramme for EU’s forbindelser med AVS-staterne og OLT. Aftalens primære mål er at mindske og på sigt udrydde fattigdommen.

3. De europæiske udviklingsfonde er specielle, fordi: a) de finansieres af medlemsstaterne ifølge kvoter eller »fordelingsnøgler«, som fastsættes af de nationale regeringer i Rådet for Den Europæiske Union b) de forvaltes af Kommissionen uden for EU's almindelige budget og af Den Europæiske Investeringsbank (EIB) c) Europa-Parlamentet på grund af EUF's mellemstatslige karakter spiller en mindre rolle i forbindelse med deres funktion end i forbindelse med de udviklingssamarbejdsinstrumenter, der finansieres af EU's almindelige budget. Det er for eksempel ikke involveret i tilvejebringelsen og tildelingen af EUF-midler. Men det er stadig Europa-Parlamentet, der er dechargemyndighed, undtagen for investeringsfaciliteten, som forvaltes af EIB og derfor ikke er omfattet af vores revision (1) (2) d) princippet om etårighed ikke gælder for EUF: EUF-aftalerne indgås normalt for en forpligtelsesperiode på fem til syv år, og der kan afholdes betalinger over en meget længere periode.

4. EUF forvaltes næsten udelukkende af Kommissionens Generaldirektorat for Internationalt Samarbejde og Udvikling (GD DEVCO) (3).

5. De udgifter, denne beretning omhandler, afholdes under en bred vifte af bistandsordninger, der gennemføres i 79 lande. Reglerne og procedurerne, inklusive dem, der gælder for udbud og tildeling af kontrakter, er ofte komplekse.

KAPITEL I — DEN FINANSIELLE GENNEMFØRELSE AF 8., 9., 10. OG 11. EUF

6. Budgettet for 8. EUF (1995-2000) var på 12 840 millioner euro, budgettet for 9. EUF (2000-2007) på 13 800 millioner euro og budgettet for 10. EUF (2008-2013) på 22 682 millioner euro.

7. Den interne aftale om oprettelse af 11. EUF (4) (2015-2020) trådte i kraft den 1. marts 2015. 11. EUF råder over 30 506 millioner euro (5), heraf 29 089 millioner euro til AVS-staterne og 364,5 millioner euro til OLT.

8. Tekstboks 2 viser anvendelsen af EUF-midler både i 2016 og kumulativt.

Tekstboks 2 — Anvendelsen af EUF-midler pr. 31. december 2016 (millioner euro) Situationen ved udgangen af 2015 Budgetgennemførelsen i regnskabsåret 2016 (nettobeløb) (49) Situationen ved udgangen af 2016 Samlet beløb Udnyttelsesgrad (45) 8. EUF (46) 9. EUF (46) 10. EUF 11. EUF (46) Samlet beløb 8. EUF 9. EUF 10. EUF 11. EUF Samlet beløb Udnyttelsesgrad (45) A — MIDLER ( 44 ) 76 880 - 20 - 163 223 - 24 16 10 392 15 467 21 607 29 430 76 896 B — UDNYTTELSE 1. Samlede forpligtelser ( 47 ) 53 607 69,7 % - 13 - 104 - 80 6 688 6 491 10 391 15 429 21 058 13 220 60 097 78,2 % 2. Specifikke forpligtelser ( 48 ) 48 797 63,5 % - 6 - 46 541 3 745 4 234 10 378 15 309 19 576 7 769 53 032 69,0 % 3. Betalinger 41 989 54,6 % 0 68 1 466 1 816 3 350 10 376 15 053 16 476 3 435 45 339 59,0 % C — Uindfriede forpligtelser (B1-B3) 11 618 15,1 % 15 376 4 582 9 785 14 758 19,2 % D — Disponibelt beløb (A-B1) 23 273 30,3 % 1 38 549 16 210 16 799 21,8 %

RETTENS BEMÆRKNINGER KOMMISSIONENS SVAR

9. GD DEVCO fortsatte i 2016 sine bestræbelser på at nedbringe gamle forfinansieringsbetalinger og forpligtelser på hele sit ansvarsområde og gik langt videre end sine mål (6). Generaldirektoratet forsøgte også at mindske antallet af åbne udløbne kontrakter (7). Som i de sidste to år var GD DEVCO tæt på at opfylde sit 2016-mål for andelen af udløbne kontrakter i sin portefølje som helhed (8), men fremskridtene var mindre tilfredsstillende for EUF (9). 9. De hovedproblemer, der forhindrer afslutning af udløbne kontrakter under EUF, er inddrivelsesordrer, der ikke er indbetalt, retssager og igangværende revisionsprocesser. Selv om disse aspekter ikke fuldstændig er under Kommissionens kontrol, vil den fortsætte sine bestræbelser på at fremskynde afslutningen af udløbne kontrakter.

KAPITEL II — RETTENS REVISIONSERKLÆRING OM EUF

Rettens revisionserklæring om 8., 9., 10. og 11. EUF til Europa-Parlamentet og Rådet — Den uafhængige revisors beretning

Erklæring

I. Vi har: a) revideret årsregnskaberne for 8., 9., 10. og 11. EUF, som Kommissionen godkendte den 23. juni 2017, og som omfatter balancen, resultatopgørelsen, pengestrømsanalysen, opgørelsen over bevægelser i nettoaktiver og beretningen om den finansielle gennemførelse i det regnskabsår, der afsluttedes den 31. december 2016, og b) undersøgt lovligheden og den formelle rigtighed af de transaktioner, der ligger til grund for disse regnskaber, og hvor Kommissionen har ansvaret for den økonomiske forvaltning (10) i overensstemmelse med artikel 287 i traktaten om Den Europæiske Unions funktionsmåde (TEUF) og artikel 49 i finansforordningen for den 11. EUF, som også finder anvendelse på tidligere EUF.

Regnskabernes rigtighed

Erklæring om regnskabernes rigtighed

II. Det er vores opfattelse, at 8., 9., 10 og 11. EUF's årsregnskab for det regnskabsår, der afsluttedes den 31. december 2016, i alt væsentligt giver et retvisende billede af den finansielle stilling pr. 31. december 2016 samt af resultaterne af EUF'ernes transaktioner og pengestrømme og af bevægelserne i nettoaktiver i det afsluttede regnskabsår, i overensstemmelse med EUF-finansforordningen og med regnskabsreglerne, der er baseret på de internationalt anerkendte regnskabsstandarder, der anvendes i den offentlige sektor.

Lovligheden og den formelle rigtighed af de transaktioner, der ligger til grund for regnskaberne

Indtægter

Erklæring om lovligheden og den formelle rigtighed af de indtægter, der ligger til grund for regnskaberne

III. Det er vores opfattelse, at de indtægter, der ligger til grund for regnskaberne for det regnskabsår, der afsluttedes den 31. december 2016, i alt væsentligt er lovlige og formelt rigtige.

Betalinger

Afkræftende erklæring om lovligheden og den formelle rigtighed af de betalinger, der ligger til grund for regnskabet

IV. På grund af væsentligheden af de forhold, der er beskrevet i afsnittet om grundlaget for en afkræftende erklæring om lovligheden og den formelle rigtighed af de betalinger, der ligger til grund for regnskabet, er det vores opfattelse, at de betalinger, der ligger til grund for regnskabet for det regnskabsår, der afsluttedes den 31. december 2016, er væsentlig fejlbehæftede.

Grundlag for erklæringen

V. Vi udførte vores revision i overensstemmelse med IFAC's Internationale Standarder om Revision og etiske regler (ISA'erne) og INTOSAI's International Standards of Supreme Audit Institutions (ISSAI'erne). Vores ansvar i henhold til disse standarder beskrives nærmere i afsnittet Revisors ansvar. Vi er uafhængige i overensstemmelse med Ethics Standards Board for Accountants' (IESBA's) etiske regler for revisorer og de etiske krav, der er relevante for vores revision, og vi har opfyldt vores øvrige etiske ansvar i overensstemmelse med disse krav og IESBA's kodeks. Vi mener, at det tilvejebragte revisionsbevis er tilstrækkeligt og egnet som grundlag for vores revisionserklæring.

Grundlag for en afkræftende erklæring om lovligheden og den formelle rigtighed af de betalinger, der ligger til grund for regnskabet

VI. De udgifter, der er registreret i 2016 under 8., 9.,10. og 11. EUF, er væsentligt fejlbehæftede. Vi anslår, at fejlforekomsten i de betalinger, der ligger til grund for regnskabet, er 3,3 %.

Centrale forhold ved revisionen

VII. Centrale forhold ved revisionen er de forhold, der efter vores faglige vurdering havde mest betydning for vores revision af regnskabet for den aktuelle periode. Disse forhold blev behandlet som en del af revisionen af regnskabet som helhed og ved udformningen af vores erklæring derom, men vi afgiver ikke nogen særskilt erklæring om disse forhold.

Skyldige omkostninger

VIII. Vi vurderede de skyldige omkostninger opført i regnskabet (jf. note 2.9), hvis beregning i høj grad hviler på et skøn. Ved udgangen af 2016 anslog Kommissionen, at de støtteberettigede udgifter, som modtagerne havde afholdt, men endnu ikke anmeldt, beløb sig til 3 903 millioner euro (3 797 millioner euro ved udgangen af 2015).

IX. Vi gennemgik beregningen af overslagene og reviderede en stikprøve på 30 individuelle kontrakter for at vurdere risikoen for, at disse omkostningerne var oplyst forkert. På grundlag af det udførte arbejde konkluderer vi, at beløbet for skyldige omkostninger i det endelige regnskab var korrekt, efter at Kommissionen havde foretaget alle de nødvendige korrektioner, som vi pegede på.

Ledelsens ansvar

X. Ifølge artikel 310-325 i TEUF og finansforordningen for 11. EUF har ledelsen ansvaret for at udarbejde og aflægge et årsregnskab for EUF'erne på grundlag af de internationalt anerkendte regnskabsstandarder, der anvendes i den offentlige sektor, samt for lovligheden og den formelle rigtighed af de transaktioner, der ligger til grund for dette regnskab. Dette ansvar omfatter udformning, gennemførelse og opretholdelse af en intern kontrol, som sikrer, at der udarbejdes og aflægges et regnskab uden væsentlig fejlinformation, uanset om denne skyldes besvigelser eller fejl. Kommissionen bærer det endelige ansvar for lovligheden og den formelle rigtighed af de transaktioner, der ligger til grund for EUF-regnskaberne.

XI. I forbindelse med udarbejdelsen af EUF-regnskaberne er Kommissionen ansvarlig for at vurdere EUF'ernes evne til at fortsætte som en going concern, samt, hvis det er relevant, oplyse om forhold, der vedrører going concern, og anvende going concern-princippet, medmindre ledelsen har til hensigt enten at lade enheden træde i likvidation eller bringe dens aktiviteter til ophør eller ikke har noget andet realistisk alternativ hertil.

XII. Kommissionen er ansvarlig for at overvåge EUF'ernes regnskabsaflæggelse.

Revisors ansvar for revisionen af EUF-regnskaberne og de underliggende transaktioner

XIII. Vores mål er at opnå høj grad af sikkerhed for, om EUF-regnskaberne er uden væsentlig fejlinformation, og om de transaktioner, der ligger til grund for dem, er lovlige og formelt rigtige, samt på grundlag af vores revision at afgive en erklæring til Europa-Parlamentet og Rådet om regnskabernes rigtighed og de underliggende transaktioners lovlighed og formelle rigtighed. Høj grad af sikkerhed er imidlertid ikke en garanti for, at en revision altid vil føre til opdagelse af væsentlige fejlinformationer og tilfælde af manglende regeloverholdelse. Disse kan skyldes besvigelser eller fejl og betragtes som væsentlige, hvis det med rimelighed kan forventes, at de enkeltvis eller sammenlagt påvirker brugeres økonomiske beslutninger, der træffes på grundlag af EUF-regnskaberne.

XIV. Som led i en revision og i overensstemmelse med ISA'erne og ISSAI'erne udøver vi professionel dømmekraft og udviser professionel skepsis under hele revisionen. Endvidere: — kortlægger og vurderer vi risiciene for væsentlig fejlinformation i EUF-regnskaberne og for, at de underligende transaktioner i væsentligt omfang ikke opfylder kravene i rammebestemmelserne for EUF, uanset om det skyldes besvigelser eller fejl, udformer og gennemfører revisionshandlinger, der tager højde for disse risici, og indhenter revisionsbevis, der er tilstrækkeligt og egnet som grundlag for vores erklæring. Risikoen for ikke at opdage en væsentlig fejlinformation eller et regelbrud som følge af svig er større, end hvis uregelmæssigheden skyldes en fejl, da svig kan involvere forfalskede dokumenter, forsætlige udeladelser, fejlfortolkninger og tilsidesættelse af intern kontrol — opnår vi en forståelse af den interne kontrol, der er relevant for revisionen, med henblik på at udforme revisionshandlinger, der er passende efter omstændighederne, men ikke med det formål at afgive en erklæring om den interne kontrols effektivitet — vurderer vi, om de anvendte regnskabspraksis er hensigtsmæssige, og om de regnskabsmæssige skøn, ledelsen har foretaget, og oplysningerne i forbindelse hermed, er rimelige — drager vi en konklusion om ledelsens anvendelse af going concern-princippet og — baseret på det indhentede revisionsbevis — om, hvorvidt der er væsentlig usikkerhed vedrørende begivenheder eller forhold, som kan sætte alvorlige spørgsmålstegn ved EUF'ernes evne til at fortsætte som en going concern. Hvis vi konkluderer, at der er væsentlig usikkerhed, skal vi i vores revisionsrapport gøre opmærksom på de relaterede oplysninger i det konsoliderede regnskab eller, hvis disse oplysninger er utilstrækkelige, afgive en erklæring med forbehold. Vores konklusioner er baseret på det revisionsbevis, vi havde indhentet frem til datoen for vores revisionsrapport. Fremtidige begivenheder eller vilkår vil imidlertid kunne betyde, at enheden ophører med at fungere som en going concern — vurderer vi den samlede præsentation af årsregnskabet samt dette regnskabs struktur og indhold, herunder regnskabsoplysningerne, og om årsregnskabet afspejler de underliggende transaktioner og begivenheder på en måde, som sikrer, at det giver et retvisende bilede.

XV. Vi kommunikerer med dem, der har ansvaret for forvaltningen, og oplyser bl.a. om det planlagte omfang af revisionen og dens timing samt om væsentlige konstateringer, herunder alle væsentlige mangler ved den interne kontrol, som vi identificerer under vores revision.

XVI. For så vidt angår indtægter gennemgår vi alle bidrag fra medlemsstaterne og undersøger en stikprøve af andre typer af indtægtstransaktioner

XVII. Med hensyn til udgifterne undersøger vi betalingstransaktionerne, når udgifterne er afholdt, registreret og godkendt. Denne undersøgelse omfatter alle kategorier af betalinger (inklusive betalinger vedrørende køb af aktiver) i det år, hvor de foretages, undtagen forskud. Forskudsbetalinger undersøges, når modtageren af midlerne forelægger dokumentation for, at de er blevet anvendt korrekt, og institutionen eller organet godkender denne dokumentation ved at afregne forskuddet enten samme år eller senere.

XVIII. Blandt de forhold, vi har meddelt Kommissionen, afgør vi, hvilke forhold der havde mest betydning for revisionen af EUF-regnskaberne i den aktuelle periode, og som derfor er de centrale forhold ved revisionen. Vi beskriver disse forhold i vores revisionsrapport, medmindre offentliggørelse af oplysninger om det pågældende forhold er udelukket ved lov eller på grund af administrative bestemmelser, eller når vi i ekstremt sjældne tilfælde vurderer, at de negative konsekvenser med rimelighed må forventes ikke at kunne opvejes af fordelene ved, at oplysningerne kommer til offentlighedens kendskab.

13. juli 2017

Klaus-Heiner LEHNE

Formand

Den Europæiske Revisionsret

12, rue Alcide de Gasperi, Luxembourg, LUXEMBOURG

RETTENS BEMÆRKNINGER

Oplysninger til underbygning af revisionserklæringen

Revisionens omfang og revisionsmetoden

10. Vores revisionstilgang og -metoder beskrives i bilag 1.1 til kapitel 1 i årsberetningen om gennemførelsen af budgettet i 2016. I forbindelse med dette års revision af EUF skal følgende specifikke punkter bemærkes.

11. Vores bemærkninger om EUF-regnskabernes rigtighed er baseret på årsregnskabet (11) for 8., 9., 10. og 11. EUF, som Kommissionen har godkendt i overensstemmelse med EUF's finansforordning (12), og på regnskabsførerens forvaltningserklæring, som begge blev modtaget den 27. juni 2017. Vi kontrollerede beløbene og oplysningerne og vurderede de anvendte regnskabsprincipper, væsentlige skøn foretaget af Kommissionen og den samlede præsentation af regnskabet.

12. Vores revision vedrørende transaktionernes formelle rigtighed omfattede følgende:

a) Vi gennemgik alle bidrag fra medlemsstaterne og undersøgte en stikprøve af andre typer af indtægtstransaktioner

b) Vi undersøgte en stikprøve på 143 transaktioner udformet med henblik på at være repræsentativ for hele spektret af EUF-betalinger, og som bestod af 108 betalinger godkendt af 16 EU-delegationer (13) og 35 betalinger godkendt af Kommissionen centralt (14)

c) Hvor der blev konstateret fejl i transaktionerne, analyserede vi de relevante systemer for at identificere eventuelle systemsvagheder

d) Vi vurderede systemerne i GD DEVCO og i EU-delegationerne, herunder: i) forudgående kontroller udført af ansatte i Kommissionen, eksterne revisorer eller tilsynsførende, før der blev afholdt betaling, og ii) overvågning og tilsyn, navnlig opfølgningen på eksterne revisioner og GD DEVCO's undersøgelse af restfejlfrekvensen i 2016

e) Vi gennemgik GD DEVCO's årlige aktivitetsrapport

f) Vi fulgte op på vores tidligere anbefalinger.

Tekstboks 3 — Revisorer, som undersøger nøjagtigheden af målinger af vejtykkelsen i forbindelse med en betaling vedrørende et vejprojekt i Zambia. Kilde: Den Europæiske Revisionsret.

RETTENS BEMÆRKNINGER

13. Som anført i punkt 4 implementerer GD DEVCO de fleste af de instrumenter for ekstern bistand, der finansieres over det almindelige budget og EUF. Vores bemærkninger om systemerne, om pålideligheden af den årlige aktivitetsrapport og om generaldirektørens erklæring for 2016 vedrører hele GD DEVCO's ansvarsområde.

RETTENS BEMÆRKNINGER KOMMISSIONENS SVAR

Regnskabernes rigtighed

14. Sidste år berettede vi om inddrivelse af uudnyttet forfinansiering, der imod reglerne var blevet registreret som driftsindtægter. GD DEVCO's regnskabstest og vores gennemgang af en stikprøve af indtægtsordrer (15) har vist, at dette også var tilfældet i 2016. Selv om der blev foretaget korrektioner i det endelige EUF-regnskab på 3,2 millioner euro (16), er det sandsynligt, at der var lignende fejl i den population, der ikke blev kontrolleret. Ved udgangen af 2016 udsendte GD DEVCO detaljerede instrukser til de ansatte om registrering af indtægtsordrer af denne type. 14. Instrukser fra DEVCO om registreringen af inddrivelsesordrer og korrektioner foretaget af DEVCO på grundlag af kontroller foretaget på indtægtsordrer udstedt i 2016 resulterede i et betydeligt fald i antallet af fejl i registreringen af inddrivelsesordrer og/eller inddrivelseskontekster (fra 9,6 mio. EUR afsløret af Revisionsretten i 2015 til 3,2 mio. EUR afsløret af DEVCO og/eller Revisionsretten i 2016). DEVCO vil fortsætte sin indsats i 2017.

Transaktionernes formelle rigtighed

Indtægter

15. Indtægtstransaktionerne var ikke væsentlig fejlbehæftede.

Betalinger

16. Bilag 1 giver en oversigt over resultaterne af testen af transaktioner. Der var fejl i 35 (24 %) af de 143 betalingstransaktioner, vi kontrollerede. På grundlag af de 26 fejl, vi har kvantificeret, anslår vi fejlforekomsten til 3,3 % (17).

17. Tekstboks 4 indeholder en oversigt over den anslåede fejlforekomst i 2016 fordelt på fejltyper.

Tekstboks 4 — Oversigt over den anslåede fejlforekomst Kilde: Den Europæiske Revisionsret.

RETTENS BEMÆRKNINGER

18. Der var fejl i 35 (27 %) af de 130 projektrelaterede betalingstransaktioner, vi undersøgte. Ni af de 26 (74 %) betalingstransaktioner, der var behæftet med kvantificerbare fejl, var endelige transaktioner, der var blevet godkendt, efter at alle forudgående kontroller var gennemført.

19. Som i tidligere år begik Kommissionen og dens gennemførelsespartnere flere fejl i transaktioner med relation til programoverslag, tilskud og bidragsaftaler med internationale organisationer end i forbindelse med andre former for støtte. 23 (34 %) af de 67 reviderede transaktioner af denne type var behæftet med kvantificerbare fejl, som tegnede sig for 85 % af den anslåede fejlforekomst.

RETTENS BEMÆRKNINGER KOMMISSIONENS SVAR

Tekstboks 5 — Eksempler på kvantificerbare fejl i projekttransaktioner Tekstboks 5 — Eksempler på kvantificerbare fejl i projekttransaktioner

Støttemodtageren havde ikke overholdt reglerne for offentlige indkøb Vi gennemgik Kommissionens afregning af udgifter for 3 489 416 euro afholdt under en tilskudsaftale, der havde til formål at støtte udvikling af samhandelskapaciteten i AVS-lande, og som blev gennemført af en international organisation. Blandt de 10 udgiftsposter i stikprøven fandt vi 6, som indeholdt fejl, herunder 5, hvor der var udbetalt vederlag og godtgørelser til handelsrådgivere på grundlag af tjenesteydelseskontrakter. Disse kontrakter (samlet værdi 570 500 euro) var ikke, som krævet i tilskudsaftalen, blevet tildelt på grundlag af en konkurrencepræget udvælgelsesprocedure. Kontrakterne var i stedet blevet givet direkte til rådgivere, som tidligere havde arbejdet på et forgængerprojekt. Støttemodtageren havde ikke overholdt reglerne for offentlige indkøb Projektet bestod næsten udelukkende i rekruttering af regionale og nationale handelsrådgivere. Uafhængigt af typen af udvælgelsesprocedure var deres rekruttering genstand for standardprocesser for rekruttering af internationalt personale, herunder forudgående offentliggørelse af stillingsopslaget.

Ikke-støtteberettigede udgifter — aktiviteter, der ikke var dækket af en kontrakt Vi gennemgik Kommissionens endelige afregning af udgifter på 10 875 375 euro brugt på arbejdsprogrammet 2012 for et internationalt organ, der leverer bistand til virksomheder i AVS-lande. 3 af de 10 udgiftsposter i stikprøven vedrørte kontrakter om kaskadetilskud til tredjepartsmodtagere (værdi 147 990 euro). Kaskadetilskud figurerede ikke blandt de særlige betingelser for tilskuddet, hvilket betyder, at aktiviteterne var i strid med kontrakten. Kaskadetilskuddene var endvidere blevet tildelt direkte uden en konkurrencepræget udvælgelsesprocedure. Ikke-støtteberettigede udgifter — aktiviteter, der ikke var omfattet af kontrakten Kommissionen indledte inddrivelsesproceduren.

20. For to af de kvantificerbare fejls vedkommende havde Kommissionen tilstrækkelige oplysninger til at forebygge eller afsløre og korrigere fejlene, før den godkendte udgifterne. Hvis Kommissionen havde anvendt alle de oplysninger, den havde til rådighed, korrekt, ville den anslåede fejlforekomst for dette kapitel have været 0,7 % lavere. Vi fandt yderligere fem transaktioner med fejl, som de eksterne revisorer og de tilsynsførende burde have opdaget. Disse tilfælde bidrog til den anslåede fejlforekomst med 0,1 % (18).

RETTENS BEMÆRKNINGER

21. Yderligere 10 transaktioner med en kvantificerbar fejl (19) havde endvidere været genstand for revision eller udgiftskontrol. Revisions/kontrolrapporternes oplysninger om det arbejde, der rent faktisk var udført, gjorde det ikke muligt for os at vurdere, om fejlene kunne have været opdaget og korrigeret under disse forudgående kontroller.

22. På to områder gør finansieringens art og betalingsbetingelserne det mindre sandsynligt, at transaktionerne er behæftet med fejl. Det ene område er budgetstøtte (20), og det andet er de transaktioner, hvor den såkaldte »teoretiske tilgang« anvendes i forbindelse med multidonorforanstaltninger, der gennemføres af internationale organisationer (21).

23. Budgetstøtte er et bidrag til en stats almindelige budget eller dens budget til en specifik politik eller et specifikt mål. Vi undersøgte, om Kommissionen havde overholdt de specifikke betingelser for at afholde budgetstøttebetalinger til partnerlande, og havde kontrolleret, at de generelle støtteberettigelsesbetingelser (f.eks. tilfredsstillende fremskridt i forvaltningen af de offentlige finanser) var blevet opfyldt.

24. De retlige bestemmelser giver imidlertid brede fortolkningsmuligheder, og Kommissionen har et betydeligt spillerum, når den skal afgøre, om de generelle betingelser er opfyldt. For så vidt angår formel rigtighed kan vores revision ikke gå videre end til det stadium, hvor støtten udbetales til partnerlandet, da disse midler derefter slås sammen med modtagerlandets budgetmidler. Eventuelle svagheder i modtagerlandets finansielle forvaltning, som fører til misbrug på nationalt niveau, vil ikke generere fejl i forbindelse med vores revision (22).

25. Når Kommissionens bidrag til multidonorprojekter sammenlægges med andre donorers bidrag og ikke øremærkes til specifikke identificerbare udgiftsposter, går Kommissionen ud fra, at EU's støtteberettigelsesregler er overholdt, såfremt der i de samlede beløb er tilstrækkelig mange støtteberettigede udgifter til at dække EU-bidraget. Ved vores substanstest blev der også taget hensyn til denne tilgang, som den anvendes af Kommissionen (23).

26. Når de 13 budgetstøttetransaktioner og de 6 transaktioner, hvor den teoretiske tilgang var blevet anvendt, (jf. punkt 22-25), udelukkes fra den reviderede stikprøve, er den anslåede fejlforekomst 4,4 % (24).

Den årlige aktivitetsrapport og andre forvaltningsordninger

27. I hver eneste årlige aktivitetsrapport siden 2012 har GD DEVCO taget forbehold med hensyn til de underliggende transaktioners formelle rigtighed. Der er blevet vedtaget en handlingsplan for at afhjælpe svaghederne i implementeringen af GD DEVCO's kontrolsystem. Tekstboks 6 viser den indsats, der er gjort i de sidste fire år.

Tekstboks 6 — GD DEVCO's bestræbelser på at forbedre implementeringen af sit kontrolsystem Sidste år berettede vi om de tilfredsstillende fremskridt, der var gjort med at gennemføre handlingsplanerne for 2013 og 2014. 19 aktioner var blevet gennemført fuldt ud, mens 4 var blevet overført til handlingsplanen for 2015. Udformningen af 2015-handlingsplanen blev forbedret yderligere, da der blev tilføjet foranstaltninger rettet mod højrisikoområder: midler, der forvaltes indirekte via internationale organisationer, og tilskud, der forvaltes direkte. Alle aktionerne skulle efter planen være gennemført i juni 2016. Ved udgangen af 2016 var ti aktioner blevet gennemført, fem var delvist gennemført, og en var under gennemførelse. Fire nye målrettede foranstaltninger blev føjet til handlingsplanen for 2016. I vores næste årsberetning vil vi vurdere, hvordan de forløber.

RETTENS BEMÆRKNINGER KOMMISSIONENS SVAR

28. GD DEVCO's kontrolsystem har fokus på de forudgående kontroller, der udføres, før de udgifter, modtagerne har anmeldt, godkendes. Frekvensen af konstaterede fejl — herunder også en del fejl i endelige betalingsanmodninger, som havde været genstand for forudgående ekstern revision og udgiftskontrol — tyder også i år på, at der er svagheder i denne kontrol.

29. I vores årsberetninger for 2014 og 2015 berettede vi om de foranstaltninger (25), GD DEVCO allerede havde truffet for at forbedre kvaliteten af disse revisioner og kontroller (26). Som vi anbefalede det i sidste års beretning, er GD DEVCO i øjeblikket ved at revidere mandatet for revisioner og kontroller for at få oplysninger, der kan gøre det muligt at foretage en kvalitetsvurdering. Denne vigtige revision skulle efter planen være færdig i juni 2017 (27), men er endnu ikke afsluttet. 29. Arbejdet med at revidere mandatet for revision og kontrol fortsætter. Kommissionen forventer, at arbejdet vil være afsluttet om end ikke fuldt operationelt inden udgangen af 2017.

Undersøgelsen af restfejlfrekvensen i 2016

30. I 2016 udførte GD DEVCO sin femte undersøgelse af restfejlfrekvensen for at vurdere omfanget af fejl på hele generaldirektoratets ansvarsområde (28), som forvaltningens kontroller til forebyggelse, afsløring og korrektion af fejl ikke havde kunnet forhindre. I overensstemmelse med vores anbefaling fra 2013 oplyses omfanget af undersøgelsen af restfejlfrekvensen og dens begrænsninger nu i den årlige aktivitetsrapport (29).

31. Generaldirektoratet gennemgik en repræsentativ stikprøve af transaktioner gennemført under kontrakter, der var blevet afsluttet mellem september 2015 og august 2016. Vi gennemgik undersøgelsen af restfejlfrekvensen i 2016 og konstaterede, at den var blevet udført i overensstemmelse med den gældende metodologi. Alle de svagheder, vi berettede om i vores beretning for 2013, var blevet afhjulpet med undtagelse af den specifikke metode til vurdering af restfejlfrekvensen, som stadig giver en for bred skønsmargin, når de individuelle fejlforekomster beregnes. 31. Antallet af skøn er faldet fra år til år fra 43 i 2012 til 6 i 2016. Alle skøn gennemgås på direktør- og partnerniveau for at sikre konsekvens. Denne procedure begrænser bedømmelsesmargenen ved vurderingen af individuelle fejlforekomster. Der foretages skøn, når der foreligger en juridisk eller logistisk årsag til, at RER-revisoren ikke har adgang til dokumentation før fristen for afslutning af arbejdet ved undersøgelsens afslutning. De transaktioner, for hvilke der ikke foreligger dokumentation, er forbundet med en øget risiko for fejl, hvorfor skøn øger fejlniveauet.

32. I 2016-undersøgelsen anslås det for første gang, at restfejlfrekvensen holder sig inden for den væsentlighedstærskel på 2 %, som Kommissionen har fastsat (30). Dette resultat kan tilskrives en kombination af følgende faktorer: 32. Kommissionen er af den opfattelse, at den faldende fejlfrekvens gennem årene skyldes en række faktorer, herunder først og fremmest de foranstaltninger, der er blevet truffet for at styrke det interne kontrolsystem i DEVCO.

a) GD DEVCO's bestræbelser på at forbedre implementeringen af sit interne kontrolsystem (jf. punkt 27-29 og tekstboks 6 )

b) GD DEVCO's bestræbelser på at indhente dokumentation, som resulterede i, at stikprøven med henblik på beregning af restfejlfrekvensen indeholdt færre overslag, hvor restfejlfrekvenserne på grund af den øgede iboende risiko er større end i resten af populationen (31)

c) flere budgetstøttetransaktioner i stikprøven (32), hvor restfejlfrekvensen anslås til 0 % (jf. også punkt 22-24). c) Efter Kommissionens opfattelse er der ingen direkte sammenhæng mellem andelen af budgetstøtteforanstaltninger i RER-stikprøven og fejlfrekvensen. Antallet af budgetstøtteposter i stikprøven afhænger ene og alene af den anvendte pengeenhedsstikprøvemetode. Det er sandt, at budgetstøttekontrakter stort set ikke er behæftet med fejl takket være Kommissionens store indsats for at forbedre vejledningen og tackle risici i overensstemmelse med Deres anbefalinger. Den faldende fejlfrekvens er imidlertid ikke blevet ledsaget af en tilsvarende stigende andel af budgetstøttetransaktioner i stikprøven gennem årene. Dette kunne være en af faktorerne bag den nuværende situation med fejlfrekvensen.

Tekstboks 7 - Udviklingen i GD DEVCO's restfejlfrekvens fra 2012 til 2016 Kilde: Den Europæiske Revisionsret på grundlag af undersøgelserne af restfejlfrekvensen i 2012-2016.

RETTENS BEMÆRKNINGER

Gennemgang af den årlige aktivitetsrapport for 2016

33. For årene 2012-2014 har generaldirektøren fremsat et generelt forbehold med hensyn til transaktionernes lovlighed og formelle rigtighed i forbindelse med alle GD DEVCO's operationer. I 2015 afgav generaldirektøren for første gang en risikodifferentieret revisionserklæring og fremsatte et forbehold målrettet to udgiftsområder, der betragtes som højrisikoområder. i) tilskud under direkte forvaltning og ii) indirekte forvaltning via internationale organisationer.

34. I 2016 udvidede GD DEVCO forbeholdet til også at gælde tilskud og programoverslag under indirekte forvaltning. Selv om restfejlfrekvensen i 2016 var under væsentlighedstærsklen på 2 %, skete dette under hensyntagen til alle elementer i GD DEVCO's procedure for opnåelse af sikkerhed (33). Det fremsatte forbehold er i overensstemmelse med vores egne anbefalinger og bemærkninger i såvel denne som i tidligere årsberetninger.

Tekstboks 8 — GD DEVCO's fremskridt i retning af en risikodifferentieret revisionserklæring Kilde: Den Europæiske Revisionsret på grundlag af GD DEVCO's årlige aktivitetsrapporter.

RETTENS BEMÆRKNINGER

35. GD DEVCO anslog, at det samlede risikobeløb på betalingstidspunktet (34) i relation til udgifter godkendt i 2016 (5 393 millioner euro) var på 105 millioner euro (1,9 % af udgifterne i 2016). Af dette beløb skønnede generaldirektoratet, at 25 millioner euro (24 %) ville blive korrigeret som led i dets kontrol i de efterfølgende år (35).

RETTENS BEMÆRKNINGER KOMMISSIONENS SVAR

36. Tallet for 2016 (36) (25 millioner euro) var kun halvt så stort som overslaget i 2015 takket være GD DEVCO's bestræbelser på at holde inddrivelser af forfinansiering, annullerede indtægtsordrer og optjente renter ude fra beregningen, sådan som vi anbefalede det sidste år. Alligevel svækkes 2016-tallets pålidelighed stadig af i) konstaterede fejl, der ikke fuldt ud er blevet ekstrapoleret til den population af indtægtsordrer, der ikke blev kontrolleret i 2016 og i tidligere år (37) og fordi ii) beregningen ikke er blevet afstemt med årsregnskabet for EUF (38). Det er vanskeligt at sætte tal på de samlede konsekvenser af disse mangler (39). 36. De foranstaltninger, som DEVCO har truffet for at forebygge og korrigere fejl i registreringen af inddrivelseskonteksten, fremgår af punkt 14 ovenfor. Disse bestræbelser vil fortsætte i 2017. Desuden vil DEVCO sikre, at potentielle fejl i fremtiden ekstrapoleres fuldt ud til den uprøvede population af indtægtsordrer, der tages med i betragtning ved vurderingen af den korrigerende evne. Den systemfejl, der førte til registrering af inddrivelsesordrer uden et inddrivelseskontekstfelt (intet eller kvalificeret), vil blive løst i 2017 og var således et enkeltstående tilfælde. Dette vil ske gennem en korrekt anvendelse af inddrivelseskontekstfunktionaliteten i overensstemmelse med instrukserne (f.eks. inddrivelseskontekstmanualen) og gennem en korrekt anvendelse af den nødvendige forretningsregel i Kommissionens regnskabssystem.

KONKLUSION OG ANBEFALINGER

Konklusion

37. Det samlede revisionsbevis indikerer, at EUF's regnskaber for det regnskabsår, der afsluttedes den 31. december 2016, i alt væsentligt giver et retvisende billede af EUF's finansielle stilling samt af resultaterne af deres transaktioner, deres pengestrømme og bevægelserne i nettoaktiver i det afsluttede regnskabsår, i overensstemmelse med finansforordningen og de regnskabsregler, som regnskabsføreren har fastlagt.

38. Hvad angår det regnskabsår, der afsluttedes den 31. december 2016, indikerer det samlede revisionsbevis, at: a) EUF's indtægter ikke var væsentlig fejlbehæftede b) EUF's betalingstransaktioner var væsentlig fejlbehæftede (jf. punkt 16-26). Vores test af transaktioner viste en anslået fejlforekomst på 3,3 % (jf. bilag 1 ).

Anbefalinger

39. Bilag 3 viser resultaterne af vores opfølgningsgennemgang vedrørende de fem anbefalinger, vi fremsatte i vores årsberetning for 2013 (40), og som alle er blevet implementeret fuldt ud af GD DEVCO (41).

40. På grundlag af denne gennemgang og vores resultater og konklusioner for 2016 anbefaler vi, at GD DEVCO:

— Anbefaling 1: styrker overvågningen af gamle udløbne EUF-kontrakter med henblik på at få nedbragt antallet af dem yderligere. Kommissionen accepterer anbefalingen.

— Anbefaling 2: afslutter revisionen af mandatet for alle sine revisioner og udgiftskontroller ved udgangen af 2017. Kommissionen accepterer anbefalingen. Er allerede ved at ske.

— Anbefaling 3: udvider aktionerne i sin handlingsplan for 2017, så forbeholdet i den årlige aktivitetsrapport også kommer til at dække tilskud og programoverslag under indirekte forvaltning. Kommissionen accepterer anbefalingen. Et forbehold vedrørende disse to områder indebærer allerede, at der er formuleret specifikke aktioner for dem.

— Anbefaling 4: for så vidt angår restfejlfrekvensen overvejer at mindske substanstestens omfang, når der er tale om individuelle budgetstøttetransaktioner med lav risiko, omfordeler de sparede ressourcer og bruger dem til at foretage flere substanstest af projektrelaterede transaktioner. Denne anbefaling accepteres. Kommissionen vil overveje den af Revisionsretten foreslåede tilgang og eventuelt indføre den i RER-metodologien.